https://rywiki.tsadra.org/index.php/Special:ExportRDF/Dictionaries/sgom_sde_tshig_mdzod_chenmo/9140
type: Ontology
creation date: 2025-12-06T09:05:33-05:00
imports: http://semantic-mediawiki.org/swivt/1.0

Dictionaries/sgom sde tshig mdzod chenmo/9140
type: Subject
type: Category:External Dictionary Entries
type: Category:Entries missing from the Dharma Dictionary
type: Category:External Dictionary - sgom sde tshig mdzod chenmo
page: https://rywiki.tsadra.org/index.php/Dictionaries/sgom_sde_tshig_mdzod_chenmo/9140
wiki namespace: 0
wiki page content language: en
dictionary: sgom sde tshig mdzod chenmo
tibetan: རི་བོ་རྩེ་ལྔ
tibetan definition: འཕགས་པ་འཇམ་དཔལ་གྱི་གནས་རྒྱ་ནག་རི་བོ་རྩེ་ལྔ་ཞེས་ཡོངས་སུ་གྲགས་པ་འདི་ནི། འཇམ་དཔལ་རྩ་རྒྱུད་ལས། རྒྱ་དང་རྒྱ་ནག་ཆེ་ཉིད་ན། །འཇམ་པའི་དབྱངས་ནི་རབ་འགྲུབ་འགྱུར། །ཞེས་དང༌། བྱང་ཆུབ་སེམས་དཔའ་དཔའ་བོ་ཆེ། །འཇམ་པའི་དབྱངས་ནི་འོད་ཆེན་པོ། །མངོན་སུམ་དེ་ཡི་ཡུལ་དག་ན། །བྱིས་པའི་གཟུགས་ཀྱིས་བཞུགས་པ་ཡིན། །གྲུབ་པའི་ཞིང་མཆོག་དམ་པ་ལ། །མི་ནི་ཡོངས་སུ་སྒྲུབ་པར་འགྱུར། །ཞེས་ལུང་བསྟན་པ་ལྟར་རོ། །གནས་མཆོག་འདི་ལ་རྒྱ་ནག་གི་སྐད་དུ་ “ཨུ་ཐའི་ཤན” ཏེ་རི་བོ་རྩེ་ལྔ་ཞེས་པ་དང༌། མཚན་གཞན་ “ཆིང་ལྱི་ཤན” ཏེ་རི་བོ་དྭངས་བསིལ་དུ་ཡང་གྲགས་ལ། རི་བོ་རྩེ་ལྔ་ནི། སྤྱིར་གནས་འདིའི་རྨང་གཞི་མཐའ་སྐོར་ལ་རྒྱ་ནག་ལུགས་ཀྱི་རྒྱང་གྲགས་ལྔ་བརྒྱ་ལྷག་ཙམ་གྱི་རྒྱ་ཁྱོན་དང་བཅས་ལ་དེ་ཡང་ཕྱོགས་གང་ནས་སོང་ཡང་གྱེན་དུ་བགྲོད་དགོས་པས་ས་གཞི་བྱིངས་ལས་འདིའི་རྨང་གཞི་ཆེས་མཐོ་ཞིང་འཕགས་པ་ཞིག་སྣང་ངོ༌། །རྨང་གཞི་དེའི་སྟེང་དུ་རི་བོ་རྣམས་ནི་སྟབས་འབྲེལ་ཞིང་བརྗིད་ཆགས་ལ་ལྷུན་སྡུག་པའི་རྩེ་མོ་ལྔ་གྱེས་པའི་ཚུལ་དུ་ཡོད་ལ། དེ་ཡང་ནུབ་དབུས་བྱང་ཤར་གྱི་རྩེ་མོ་བཞི་ཕྲེད་བསྒྲིགས་དང་ལྷོ་རི་ནི་ཡས་ལོགས་ཀྱི་མདུན་ངོས་སུ་ཅུང་ཟད་རྒྱངས་ཙམ་ན་ཡོད་དོ། །སྔོན་གྱི་དམ་པ་རྣམས་ཀྱི་གསུང་ལས། རྩེ་མོ་ལྔ་ནི་འཇམ་དཔལ་ལོངས་སྐུ་རྣམ་པར་སྣང་མཛད་ཆེན་པོའི་ཕུང་པོ་ལྔ་རྣམ་པར་དག་པ་ཡེ་ཤེས་ལྔའི་རང་མདངས་སྤྲུལ་པའི་སྐུ་རིགས་ལྔའི་རྣམ་པར་ཤར་བ་མཚོན་པར་གསུངས་པ་ལ་དཔག་ན་དབུས་རི་སྐུ་དང༌། ཤར་རི་ཐུགས་དང༌། ལྷོ་རི་ཡོན་ཏན་དང༌། ནུབ་རི་གསུང་དང༌། བྱང་རི་འཕྲིན་ལས་སུ་སྣང་བས་དེ་རྣམས་རིམ་པ་བཞིན་དུ་རྣམ་སྣང་དང༌། མི་བསྐྱོད་པ་དང༌། རིན་ཆེན་འབྱུང་ལྡན་དང༌། འོད་དཔག་མེད་དང༌། དོན་ཡོད་གྲུབ་པའི་རིགས་ཀྱི་སྤྲུལ་པའི་སྐུའི་གནས་སུ་མངོན་ནོ། །དེ་ཡང་ཝེའི་གུར་གྱི་ཝེན་དྷི་རྒྱལ་པོ་གནས་འདིར་རི་དྭགས་བཤོར་དུ་འོངས་པ་ལས་སྤྲུལ་པའི་དགེ་སློང་ཡ་མཚན་ཅན་ཞིག་ཕྱི་བཞིན་དུ་འབྲངས་ཏེ་གནས་གཞི་སློང་བ་ལ། རྒྱལ་པོས་ཇི་ཙམ་འདོད་དྲིས་པས་གདིང་བས་ཅི་ཙམ་ནོན་པའི་ས་འདོད་གསུང་བ་ལ་འཕགས་པ་ཅི་བདེར་བཞེས་ཤིག་ཞུས་པས། སྤྲུལ་པའི་དགེ་སློང་གིས་གདིང་བ་གནམ་དུ་འཕངས་པས་སྤྲིན་བཞིན་དུ་ཆགས་ཏེ་རྒྱང་གྲགས་ལྔ་བརྒྱའི་ཁོ་ར་ཁོར་ཡུག་ཁྱབ་པར་གྱུར་པས་རྒྱལ་པོ་ངོ་མཚར་ཏེ། སྤྲུལ་པའི་དགེ་སློང་དུ་ཤེས་ནས་རྟ་བསྐྱོད་དེ་ཕྱི་བཞིན་སྙེགས་པས་འཕགས་པ་མི་སྣང་བར་གྱུར་ལ་རི་བོ་ཞིག་རྒྱལ་པོའི་རྗེས་སུ་འབྲངས་པས་རྒྱལ་པོ་གདོང་ཕྱིར་ཕྱོགས་ཏེ་རི་བོ་གླེན་པ་ཨང་ཞེས་སྨྲས་པས་རི་བོ་དེར་ཆགས། དེ་ནས་བཟུང་རི་བོ་དེ་ལ་ཧན་ཤན་ཞེས་རི་བླུན་པོར་གྲགས་སོ། །དེས་ན་སྤྲུལ་པའི…
wiki page modification date: 2022-05-26T20:03:45Z
modification date#aux: 2459726.3359375
wiki page sort key: Dictionaries/sgom sde tshig mdzod chenmo/9140